CELEX: 32019D0844
Language: et
Date: 2019-05-14 00:00:00
Title: Nõukogu otsus (EL) 2019/844, 14. mai 2019, millega antakse nõukogu peasekretärile volitused seoses Euroopa peaprokuröri ametikoha kandidaatide poolt nõukogule esitatud kaebustega

24.5.2019   
               
               
                  ET
               
               
                  Euroopa Liidu Teataja
               
               
                  L 138/82
               
            
         NÕUKOGU OTSUS (EL) 2019/844,
         14. mai 2019,
         millega antakse nõukogu peasekretärile volitused seoses Euroopa peaprokuröri ametikoha kandidaatide poolt nõukogule esitatud kaebustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 13. juuli 2018. aasta rakendusotsust (EL) 2018/1696 määruse (EL) 2017/1939 (millega rakendatakse tõhustatud koostööd Euroopa Prokuratuuri asutamisel) artikli 14 lõikega 3 ette nähtud valikukomisjoni tööeeskirjade kohta (1) ning eeskätt selle lisa reegli VI punkti 1 ja reegli VII punkti 1,
         võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68 (2) („personalieeskirjad“), eelkõige nende artiklit 2 ja artikli 90 lõiget 2,
         ning arvestades järgmist:
         
                     (1)
                  
                  
                     Rakendusotsuse (EL) 2018/1696 lisa reegli VI punkti 1 alusel („valikukomisjoni tööeeskirjad“) võivad Euroopa peaprokuröri ametikoha valikumenetlusest välja jäetud kandidaadid esitada kaebuse nõukogu personalieeskirjade artikli 90 lõike 2 tähenduses.
                  
               
                     (2)
                  
                  
                     Valikukomisjoni tööeeskirjade reegli VII punkti 1 alusel võivad Euroopa peaprokuröri ametikoha valikukomisjoni väljavalitud kandidaatide nimekirjast välja jäetud kandidaadid esitada kaebuse nõukogu personalieeskirjade artikli 90 lõike 2 tähenduses.
                  
               
                     (3)
                  
                  
                     Personalieeskirjade artiklis 2 nõutakse, et iga institutsioon määraks kindlaks, kes kasutab personalieeskirjade kohaselt antud volitusi, sealhulgas artikli 90 lõikes 2 ettenähtud ametisse nimetavale asutusele antud volitusi.
                  
               
                     (4)
                  
                  
                     Vastavalt Euroopa Liidu toimimise lepingu artikli 240 lõike 2 esimesele lõigule abistab nõukogu peasekretariaat, mida juhatab peasekretär.
                  
               
                     (5)
                  
                  
                     Ametisse nimetava asutuse volitused seoses personalieeskirjade artikli 90 lõike 2 tähenduses kaebustega, mille esitavad nõukogule Euroopa peaprokuröri ametikoha valikumenetluses osalevad kandidaadid valikukomisjoni tööeeskirjade reegli VI punkti 1 ja reegli VII punkti 1 alusel, tuleks anda nõukogu peasekretärile,
                  
               ON VASTU VÕTNUD KÄESOLEVA OTSUSE:
         
            Artikkel 1
            Personalieeskirjade artikli 90 lõikega 2 ametisse nimetavale asutusele antavaid volitusi seoses kaebustega, mille valikukomisjoni tööeeskirjade reegli VI punkti 1 ja reegli VII punkti 1 alusel esitavad nõukogule kandidaadid, kes on välja jäetud Euroopa peaprokuröri ametikoha valikumenetlusest või kes on välja jäetud Euroopa peaprokuröri ametikoha valikukomisjoni väljavalitud kandidaatide nimekirjast, teostab nõukogu nimel ja vastutusel nõukogu peasekretär.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 14. mai 2019
            
               
                  Nõukogu nimel
               
               
                  eesistuja
               
               P. DAEA
            
         
         
            (1)  ELT L 282, 12.11.2018, lk 8.
         
            (2)  EÜT L 56, 4.3.1968, lk 1.